section_heading: Povijest
paragraph_text: Dolaskom Austro-Ugarske 1878. godine, u zgradu pošte useljava se 17-etapna poštanska postaja s jednim službenikom. Već 1879. godine preimenovana je u stalnu Vojnu poštu i imala je svoj žig s nazivom K.und K.MILIT.POST-BRČKA (Carska i kraljevska vojna pošta). Na tom žigu mijenja se i naziv grada iz BRČKI u BRČKA. Iste godine uspostavljen je prvi telegram s neograničenom dnevnom i noćnom službom. Telegrafska linija povezivala je Brčko preko Rajevog Sela s područjem Hrvatske. Sljedeće, 1879. godine uspostavljena je izravna telegrafska linija Osijek-Vinkovci-Brčko. Za poštanske pošiljke bio je organizovan 1892 i kolski prijevoz na relaciji Brčko-Tuzla. Običnim zaprežnim kolima prevožene su poštanske pošiljke na relacijama prema Obudovcu, Gornjem Rahiću i Bukviku.